ชนาธิป ถึงญี่ปุ่นแฟนบอลซัปโปโรต้อนรับอบอุ่น
เมื่อวานนี้ (20 มิ.ย.2560) ชนาธิป สรงกระสินธ์ กองกลางทีมชาติไทย เดินทางถึงท่าอากาศยานนิวชิโตะเซะ ฮอกไกโด ประเทศญี่ปุ่น เป็นที่เรียบร้อยแล้ว เพื่อเตรียมค้าแข้งกับ คอนซาโดเล ซัปโปโร เป็นระยะเวลา 1 ปีครึ่ง โดยการมาถึงในครั้งนี้มีแฟนบอลมารอให้การต้อนรับอย่างอบอุ่นชนาธิป ให้สัมภาษณ์กับสื่อญี่ปุ่นว่า รู้สึกตื่นเต้นและมีความสุขที่เห็นแฟนบอลของ คอนซาโดเล ซัปโปโร มาต้อนรับอย่างเนืองแน่น ซึ่งหลังจากนี้ตนจะพยายามปรับตัวกับเพื่อนร่วมทีมให้ได้เร็วที่สุด รวมถึงทำผลงานในสนามฝึกซ้อมให้ดี โดยมีเป้าหมายในทุกเกมที่ได้โอกาสลงสนามต้องช่วยยกระดับทีมให้มากที่สุดหลังจากนี้ เมสซี่เจ จะร่วมฝึกซ้อมเพื่อปรับสภาพร่างกาย จากนั้นจะเดินทางกลับประเทศไทยพร้อมกับทีม เพื่อเตรียมลงแข่งขันในเกมอุ่นเครื่องกับ อดีตต้นสังกัด เมืองทอง ยูไนเต็ด ในวันที่ 22 กรกฎาคม ที่สนามเอสซีจี สเตเดี้ยม เวลา 19.00 น.
เมสซี่เจ ชนาธิป สรงกระสินธ์ เดินทางถึงประเทศญี่ปุ่นเป็นที่เรียบร้อย โดยมีแฟนบอล คอนซาโดเล ซัปโปโร มาให้การต้อนรับอย่างอบอุ่น
ThaiPBSnews,ThaiPBS,ไทยพีบีเอส,ข่าวไทยพีบีเอส,ชนาธิป สรงกระสินธ์,เมสซี่เจ,คอนซาโดเล ซัปโปโร,เจลีก,ญี่ปุ่น,เมืองทอง ยูไนเต็ด